Νάκυ Αγάθου

Η Νάκυ Αγάθου - (πλήρες όνομα: Αικατερίνη (Νάκυ) Αγάθου - Μιχαλοπούλου), (Λιαπάδες Κέρκυρας, 25 Οκτωβρίου 1940 - ) είναι από τις πρώτες - ιστορικές - τηλεπαρουσιάστριες της ελληνικής δημόσιας τηλεόρασης (1967 - 1988).

Η Νάκυ Αγάθου, εγγονή του Κερκυραίου βουλευτή Αχιλλέα Αγάθου  γεννήθηκε και μεγάλωσε στην Κέρκυρα. Στην Κέρκυρα ξεκίνησε και τη σταδιοδρομία της στην εκφώνηση, το 1964 όταν δούλεψε ως παρουσιάστρια εκπομπών- εκφωνήτρια  στον Ραδιοφωνικό Σταθμό της Κέρκυρας, του ΕΙΡ. https://corfustories.com/2020/11/21/pagkosmia-imera-tileorasis-otan-i-ke/.
Από την Κέρκυρα μετακόμισε στην Αθήνα για να δουλέψει στον ραδιοφωνικό σταθμό Αθηνών και το 1966 επελέγη για παρουσιάστρια του τηλεοπτικού προγράμματος που είχε μόλις ξεκινήσει. Η σταδιοδρομία της ως εκφωνήτρια – παρουσιάστρια της τηλεόρασης ξεκίνησε τον Σεπτέμβριο του ίδιου έτους. https://www.kathimerini.gr/opinion/geyma-me-thn-k/561738763/naky-agathoy-pote-den-kavalisa-to-kalami/ 
Παράλληλα παρακολούθησε μαθήματα ορθοφωνίας σε δραματική σχολή προκειμένου να βελτιώσει την εκφορά του λόγου της, εξαφανίζοντας το χαρακτηριστικό κερκυραϊκό ιδίωμα. 
Το 1969 είχε γίνει ήδη αγαπημένη του τηλεοπτικού κοινού, όπως αποδείχθηκε και από τον διαγωνισμό που οργάνωσε η «Ελληνική Εταιρεία Προγραμμάτων Τηλεόρασης», στον οποίο η  Αγάθου κατέκτησε την  πρώτη θέση στην ψηφοφορία για την  καλύτερη ελληνίδα τηλεπαρουσιάστρια. https://www.tanea.gr/2013/06/14/lifearts/palia-agapimena-proswpa-tis-ert/.   Αν και οι περισσότερες πηγές κάνουν λόγο για την πρώτη θέση της Αγάθου σε αυτή την δημοσκόπηση, εδώ ωστόσο παρουσιάζεται ένας πίνακας που την κατατάσσει στη δεύτερη θέση https://tvhistory.wordpress.com/2016/02/16/τα-πρώτα-oscar-της-tv/  

Επίσης έλαβε μέρος σε θεατρικές παραγωγές του Θεάτρου της Δευτέρας, καθώς και σε ταινίες του Χάρρυ Κλυνν. https://www.eirinika.gr/article/15405/mako-naky-kelly-eleni-aleka-oi-okto-paroysiastries-sta-prota-vimata-tis-ellinikis

Έκτοτε και μέχρι το 1988 όταν αποσύρθηκε από την παρουσίαση προγράμματος, ήταν πάντα μια από τις πιο δημοφιλείς και αγαπητές τηλεπαρουσιάστριες της ελληνικής τηλεόρασης με πλήθος προσωπικών θαυμαστών.https://www.lifo.gr/print/buzz/malliotrabigmata-aisthisiasmos-kai-ekplixeis

Στις εκλογές του 1996 κατέβηκε υποψήφια με την Πολιτική Άνοιξη στην Α΄ Αθηνών λαμβάνοντας 1.137 ψήφους.  

 Θέατρο 
 Επίσκεψη σ' ένα μικρό πλανήτη του Vidal Gore 1972 
 Νεράντζια από τη Σικελία του Λουίτζι Πιραντέλο 1972 
 Τζόυτου Τζον Γκάλσγουορθυ 1972 
 Ένας δημόσιος υπάλληλος της Μαρίας Λαμπαδαρίδου Πόθου (αφήγηση)	1983
 Κινηματογραφικές ταινίες 
 Και ξανά προς τη δόξα» τραβά του Γιώργου Σταμπουλόπουλου	1980
Made in Greece 1987	Χάρρυ Κλυν
 Χάρρυ Κλυνν και πάσης Ελλάδος	1988 

 Σημειώσεις 

Εξωτερικοί σύνδεσμοι
 Συνέντευξη της Νάκυς Αγάθου

 Παραπομπές 

Κατηγορία:Ελληνίδες τηλεπαρουσιάστριες
Κατηγορία:Πρόσωπα της ΕΡΤ